నూతన విద్యావిధానం సీఎం జగన్ ఆలోచనలను ప్రతిబింబిస్తోంది: ఆద..
నూతన విద్యావిధానం సీఎం జగన్ ఆలోచనలను ప్రతిబింబిస్తోంది: ఆదిమూలపు సురేశ్
Thu, Jul 30, 2020, 07:00 PM
ముసాయిదా అంశాలు జగన్ ఆలోచనలకు నిదర్శనాలన్న మంత్రి
మీడియా సమావేశంలో జగన్ ను కీర్తించిన ఆదిమూలపు
దేశవ్యాప్తంగా విప్లవాత్మక రీతిలో నూతన విద్యావిధానం అమలు చేసేందుకు కేంద్రం తుది ముసాయిదా తీసుకువచ్చింది. దీనిపై ఏపీ విద్యా శాఖ మంత్రి ఆదిమూలపు సురేశ్ మీడియా సమావేశం ఏర్పాటు చేశారు. ఈ సందర్భంగా ఆయన మాట్లాడుతూ, కేంద్రం ముసాయిదాను స్వాగతిస్తున్నట్టు చెప్పారు.
"నూతన విద్యావిధానం పాలసీ ముసాయిదా రూపకల్పన 2017లో ప్రారంభమైంది. దీనిపై ఏర్పడిన కస్తూరి రంగన్ కమిటీ నివేదికలు రూపొందించి కేంద్రానికి సమర్పించింది. కొత్త విద్యావ్యవస్థకు అవసరమైన సూచనలు, సలహాల కోసం మమ్మల్ని కూడా పిలిచారు. నూతన విద్యావిధానంపై సీఎం జగన్ స్పష్టమైన ఆలోచనతో ఉన్నారు. ఆయన ఆలోచనలకు అనుగుణంగా కేంద్రానికి మా ఆలోచనలను వివరించాం.
కేంద్రం తాజాగా విడుదల చేసిన నూతన విద్యావిధానం తుది ముసాయిదాలోని అంశాలు సీఎం జగన్ ఆలోచనలను ప్రతిబింబిస్తున్నాయి. విద్య వ్యాపారం కాకూడదని సీఎం జగన్ ఎప్పుడూ చెబుతుంటారు. ఉన్నత విద్యకు పేదరికం అడ్డుగోడ కాకూడదని కూడా ఆయన అంటుంటారు. ఇప్పుడు కేంద్రం విడుదల చేసిన ముసాయిదాలోని అంశాలు సీఎం జగన్ ఆకాంక్షలకు నిదర్శనంగా నిలిచాయి. విద్య అనేది ప్రజలకు సంబంధించిన విషయం, అది వ్యాపార వస్తువు కాకూడదని కేంద్రం కూడా స్పష్టం చేసింది.
గత ప్రభుత్వం విద్యావిధానం పరంగా చేసింది ఏమీలేదు. పేరుగొప్ప, ఊరుదిబ్బ అన్నట్టుగా తయారుచేశారు. కానీ మేం వచ్చాక ఎంతో ముందుకు తీసుకెళ్లాం. ఇవాళ మానవ వనరుల శాఖను విద్యాశాఖగా పేర్కొనడం అందరికీ తెలిసిందే" అంటూ వివరించారు.
noothana vidyaavidhaanam cm jagan aalochanalanu pratibimbistondi: aada..
noothana vidyaavidhaanam cm jagan aalochanalanu pratibimbistondi: aadimuulapu suresh
Thu, Jul 30, 2020, 07:00 PM
musaida amsaalu jagan aalochanalaku nidarsanaalanna mantri
media samavesamlo jagan nu keertinchina aadimuulapu
desavyaaptamgaa viplavaatmaka reetilo noothana vidyaavidhaanam amalu chesenduku kendram tudi musaida teesukuvachindi. deenipai apy vidya saakha mantri aadimuulapu suresh media samavesam erpaatu chesaru. ee sandarbhamgaa aayana maatlaadutuu, kendram musaayidaanu swaagatistunnattu cheppaaru.
"noothana vidyaavidhaanam polasy musaida roopakalpana 2017loo praarambhamaindi. deenipai erpadina kasturi rangan commity nivedikalu roopondinchi kendraaniki samarpinchindi. kotta vidyaavyavasthaku avasaramaina suuchanalu, salahaala kosam mammalni kuudaa pilichaaru. noothana vidyaavidhaanampai cm jagan spashtamaina aalochanatho unnaaru. aayana aalochanalaku anugunamgaa kendraaniki maa aalochanalanu vivarinchaam.
kendram taajaagaa vidudala chesina noothana vidyaavidhaanam tudi musaayidaaloni amsaalu cm jagan aalochanalanu pratibimbistunnaay. vidya vyaparam kaakuudadani cm jagan eppuduu chebutuntaaru. unnata vidyaku pedarikam addugoda kaakuudadani kuudaa aayana antuntaaru. ippudu kendram vidudala chesina musaayidaaloni amsaalu cm jagan aakaankshalaku nidarsanamgaa nilichaayi. vidya anedi prajalaku sambandhinchina vishayam, adhi vyapara vastuvu kaakuudadani kendram kuudaa spashtam chesindi.
gatha prabhutvam vidyaavidhaanam paramgaa chesindi emeeledu. perugoppa, oorudibba annattugaa tayaarucheesaaru. cony mem vachaka entho munduku teesukellam. ivaala manava vanarula saakhanu vidyaasaakhagaa perkonadam andarikee telisinde" antuu vivarinchaaru.